বিদ্যাপতি চণ্ডীদাস বৈষ্ণব পদাবলী মিলনসাগর Bidyapati Chandidas Vaishnav Padabali MILANSAGAR
বিদ্যাপতি ও চণ্ডীদাসের সাক্ষাত - এ বিষয়ে সতীশচন্দ্র রায় তাঁর সম্পাদিত “অপ্রকাশিত পদ-
রত্নাবলী” ১৯২৬ গ্রন্থের “পদকর্ত্তা ও তাঁহাদের পদাবলী” প্রবন্ধে লিখেছেন যে “পদকল্পতরুর সংকলনের ৪র্থ
শাখার ২৬শ পল্লবে বিদ্যাপতি ও চণ্ডীদাসের পরস্পর সাক্ষাত্কার ও রস-তত্ত্বের আলোচনা সংক্রান্ত যে
কয়েকটি পদ আছে, তাহাতে দেখা যায়, উক্ত কবিদ্বয় প্রথমে পরস্পরের রচিত পদ পাঠ করিয়াই পরস্পরের
দর্শন-লাভের জন্য উত্কণ্ঠিত হন এবং  অবশেষে  বোধ হয়  গঙ্গা-তীরে তীর্থ-যাত্রা প্রসঙ্গে উভয়ের সম্মিলন
ঘটে ; তৎ সময়ে মিথিলার রাজা রূপ-নারায়ণও বিদ্যাপতির সঙ্গে উপস্থিত ছিলেন।"
সেই পদসংখ্যাগুলি হল  গোবিন্দদাসের “কবি-পতি বিদ্যাপতি” পদসংখা ২৩৮৬, রঘুনাথ দাসের “জয় জয়
শ্রীজয়দেব” পদসংখ্যা  ২৩৮৭, অজ্ঞাত পদকর্তার “চণ্ডীদাস বিদ্যাপতি” পদসংখ্যা ২৩৮৮, অজ্ঞাত পদকর্তার
“চণ্ডীদাস শুনি  বিদ্যাপতি-গুণ” পদসংখ্যা ২৩৮৯, অক্ষাত পদকর্তার “সময় বসন্ত যাম” পদসংখ্যা ২৩৯০,
অজ্ঞাত পদকর্তার “রসের কারণ রসিকা রসিক” পদসংখ্যা ২৩৯১, চণ্ডীদাসের “শৃঙ্গার রস বুঝিবে কে”
পদসংখ্যা ২৩৯২,  চণ্ডীদাসের “রসিক নাগরী রসের মরা” পদসংখ্যা ২৩৯৩, আদি চণ্ডীদাসের “চৌদ্দ ভুবন
ভুবন তিন”  পদসংখ্যা ২৩৯৪। মিলনসাগরে এই পদগুলি পড়তে এখানে ক্লিক করুন . . .।
বিদ্যাপতি ও চণ্ডীদাস বিশাল জ্ঞানের সাগর। আমরা এ বিষয়ে বিভিন্ন জায়গা থেকে কিছু তথ্য তুলে দিয়েছি
মাত্র। কোনো বিশ্লেষণ বা মন্তব্য ইত্যাদি করার ক্ষমতা বা ধৃষ্টতা আমাদের নেই। যদি ভুল-ত্রুটি চোখে পড়ে,
জানাবেন। আমরা শুধরে নেবো। আমরা মিলনসাগরে কবি বিদ্যাপতির বৈষ্ণব পদাবলী আগামী প্রজন্মের
কাছে, এই আধুনিক প্রযুক্তির মাধ্যমে (ইনটারনেট), পৌঁছে দিতে পারলে এই প্রচেষ্টাকে সফল মনে করবো।
চেষ্টা করছি বিদ্যাপতির যতগুলো সম্ভব পদ যোগাড় করে এখানে তুলতে।
আমরা মিলনসাগরে  কবি বিদ্যাপতি ও চণ্ডীদাসের মিলনের পদাবলী তুলে আগামী প্রজন্মের কাছে পৌঁছে
দিতে পারলে এই প্রচেষ্টাকে সফল মনে করবো।
বৈষ্ণব পদাবলীর "রাগ"
বৈষ্ণব পদাবলীর পদগুলি মূলত গান হিসেবেই রচনা করা হোতো। প্রায় প্রতিটি পদের শুরুতেই সেই পদটির
“রাগ”-এর উল্লেখ থাকে। তবে কিছু পদের আগে তার “রাগ”-এর উল্লেখ নেই এমনও পাওয়া গিয়েছে। বৈষ্ণব
পদাবলীর সংকলকগণ যখন তাঁদের সংকলনে পদ সাজান, তখন পর পর একাধিক গানের যদি একই সুর বা
রাগ থাকে, তাহলে তাঁরা প্রথম গানটিতে তার রাগ উল্লেখ ক’রে পরের গানটিতে রাগের যায়গায় “তথা রাগ”
বা “যথা” শব্দ বসিয়ে দিতেন, এই বোঝাতে যে পরের গানটি একই রাগাশ্রিত। কিন্ত এমনও পাওয়া গিয়েছে
যে একই গান বিভিন্ন সংকলকের সংকলনে ভিন্ন রাগাশ্রিত বলে উল্লেখিত। বহু পদই মুখে মুখে গীত
অবস্থায় পাওয়া গিয়েছে।  তাই  একই গান  বিভিন্ন  গায়কের মুখে ভিন্ন ভিন্ন সুরে পাওয়া গিয়ে থাকতেই
পারে। তাই অনেক বিদগ্ধজনেরা মনে করেন যে এখন আর পদের রাগের উল্লেখ না করলেও চলে। যে
যেমন সুরে চায়, গেয়ে আনন্দ লাভ করলেই এর সার্থকতা। আমরা অবশ্য যে সংকলন থেকে যে পদ
নিয়েছি, সেই সংকলনে উল্লেখিত রাগটি মিলনসাগরের পাতায় তুলে দিয়েছি। এমন হতে পারে বিশেষজ্ঞরা
অন্য সংকলনে সেই গানটির অন্য রাগ দেখতে পাবেন।
উত্স - সতীশচন্দ্র রায় পরিবর্ধিত ও সম্পাদিত অপ্রকাশিত পদ-রত্নাবলী, ১৯২৬।
.          পদকর্তা বৈষ্ণবদাস সংকলিত এবং সতীশচন্দ্র রায় পরিবর্ধিত ও সম্পাদিত শ্রীশ্রীপদকল্পতরু গ্রন্থের,
.          সটীক সংস্করণ ১৯১৮।
.          স্যার জর্জ গ্রিয়ারসন, উইকিপেডিয়া।
.          দুর্গাদাস লাহিড়ী সম্পাদিত বৈষ্ণব-পদলহরী, ১৯০৫।
.          সুকুমার সেন সম্পাদিত “বৈষ্ণব পদাবলী” ১৯৫৭।
.          সুকুমার সেন সম্পাদিত “বাংলা কবিতা সমুচ্চয়” (প্রথম খণ্ড), সাহিত্য অকাদেমি, ১৯৯১।
.          Subhadra Jha, The Songs of Vidyapati, Banaras, 1954।
.          मैथिल कौकिल कवि - विद्यापति, प्रेमेन्द्र प्रताप सिं, महाशक्ति ब्लग।
.          मनोज कुमार के ब्लाग।
.          সুকুমার সেন সম্পাদিত “বাংলা কবিতা সমুচ্চয়” (প্রথম খণ্ড), সাহিত্য অকাদেমি, ১৯৯১।
.          শিশিরকুমার দাশ, সংসদ বাংলা সাহিত্য সঙ্গী, ২০০৩।
.          राजभाषा हिन्दी ब्लाग।
বিদ্যাপতি চণ্ডীদাসের মিলনের মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতার প্রথম প্রকাশ - ১৪.২.২০১৭
...